म्हापसा

म्हापसा (Mapusa) भारत के गोवा राज्य के उत्तर गोवा ज़िले में स्थित एक नगर है। यह बारदेज़ तालुका का मुख्यालय है। म्हापसा राज्य की राजधानी, पणजी, से 13 किमी उत्तर में स्थित है। यह मुम्बई को कोचीन से जोड़ने वाले ऍनऍच-66 पर स्थित है।"The Rough Guide to Goa," Rough Guides UK, 2010, ISBN 9781405386616"Goa and Mumbai," Amelia Thomas, Lonely Planet, 2012, ISBN 9781741797787

इतिहास
म्हापसा "अल्टो" नामक पहाड़ के आसपास बसा एक कस्बा है। म्हापसा शब्द का उद्गम कोंकणी भाषा के शब्द 'माप' - 'मानचित्र' और वाक्यांश भरक शब्द 'सा' से व्युत्पन्न माना जाता है। गोवा के प्राचीन कृषि समुदाय की अच्छे से स्थापित एक सामुदायिक कृषि व्यवस्था थी जिसे गुनकारी कहा जाता था, जिसके अन्तर्गत विभिन्न गाँव एक संघ निर्मित कर सामुदायिक भूमि पर खेती करके होने वाले लाभ को आपस में बाँटते थे। बाजाऱ दिवस एक प्रमुख आयोजन होता था, जिसमें विभिन्न जिलों से सामान लाकर एक केन्द्रीय स्थान पर लाया जाता था। इस प्रकार म्हापसा सदियों से एक प्रमुख क्रय-विक्रय केन्द्र रहा है। म्हापसा गोवा में स्थापित हैं

भूगोल
म्हापसा 15.60°N 73.82°E के निर्देशांक पर स्थित है।Falling Rain Genomics, Inc - Mapusa   इसकी औसत ऊँचाई 15 मीटर है। मापुसा की जलवायु उष्णकटिबन्धीय है और यहाँ तापमान गर्मियों में उच्च आद्रता के साथ 37 °से से सर्दियों में 21 °से के बीच रहता है।

जनसांख्यिकी
भारत की 2011 की जनगणना के अनुसार , म्हापसा की जनसंख्या 40,487 है। कुल जनसंख्या में पुरुष 52%, और महिलाएँ 48% हैं। यहाँ की औसत साक्षरता दर 76% है जो राष्ट्रीय साक्षरता दर 59.5% से अधिक है जिसमें से पुरुष साक्षरता दर 80% और महिला साक्षरता दर 73% है। 11% लोग 0-6 वर्ष आयुवर्ग के हैं।

उल्लेखनीय लोग
 मनोहर पारिकर - गोवा के एक भूतपूर्व मुख्यमन्त्री और वर्तमान केन्द्रीय मन्त्री।
 दयानन्द बान्दोदकर - गोवा के प्रथम मुख्यमन्त्री जिनका जन्म, लालन-पालन और शिक्षा म्हापसा में ही सम्पन्न हुए थे।

 इन्हें भी देखें 
 बारदेज़
 उत्तर गोवा ज़िला

 सन्दर्भ 

श्रेणी:उत्तर गोवा ज़िला
श्रेणी:गोवा के नगर
श्रेणी:उत्तर गोवा ज़िले के नगर
*